**Zamjenice - ponavljanje**

**1. Zadatak ima dva dijela.**

**• Prepiši iz teksta osobne zamjenice prema govornoj osobi.**

**• Prepiši iz teksta povratne zamjenice.**

– Halo, ovdje Hrvoje. Mario, jesi li to ti? – začuh iz telefonske slušalice uzbuđeni glas školskog prijatelja. – Ja sam. Što te muči? – Maturalac, eto što me muči! Ne znam da li da sa sobom ponesem dvopek ili krekere. Što ćeš ti sebi uzeti? – Neću ništa! Zar nemamo hranu u hotelu? – Imamo! Misliš da će nam to biti dosta? – Dado je veći stručnjak za klopu, pitaj njega. Mene muči drugi problem. (prema tekstu Maturalac Branke Primorac)

OSOBNE ZAMJENICE

GOVORNIK:

SUGOVORNIK:

NEGOVORNIK:

POVRATNE ZAMJENICE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Prepiši rečenice tako da naglašeni oblik osobnih zamjenica i povratne zamjenice zamijeniš nenaglašenim oblikom.**

a) Dado je veći stručnjak za klopu, pitaj njega. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Mene muči drugi problem.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Iznenadit ću sebe.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Podcrtaj posvojne zamjenice i napiši na koju se govornu osobu odnose.**

a) Njezin vrt pun je cvijeća. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Tvoj se pas igra s mojim psom. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) U vašim je vinogradima mnogo berača. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Razvrstaj iz teksta posvojne zamjenice i povratno-posvojnu zamjenicu.**

Sa svojom prijateljicom Mirnom provela sam proljetne praznike u Rijeci. Moj nas je tata dovezao na kolodvor rano ujutro jer je naš autobus polazio već u sedam sati. U Rijeci nas je dočekao njezin bratić. Svoje smo torbe smjestile u njegov automobil i on nas je odvezao baki.

POSVOJNE ZAMJENICE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POVRATNO-POSVOJNE ZAMJENICE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Zadatak ima dva dijela.**

**• Podcrtaj u tekstu pokazne zamjenice.**

**• Razvrstaj pokazne zamjenice prema govornoj osobi na koju upućuju.**

– Nisam nikad bio u tom kraju! – odgovori Marijan. Naišli su na nekakav putić i tu stali vjerujući da bi ih taj putić trebao dovesti Stranputu. Dogovorili su se da kamen prevrne onaj tko prvi nađe kuću. – Ovo je, sinko, njegova kuća, ali njega nema kod kuće! Sva ona strava koju je maloprije doživljavao najednom se izgubila i rasprsnula!

GOVORNIK:

SUGOVORNIK:

NEGOVORNIK: